钦定古今图书集成/方舆汇编/职方典/第1227卷 > 形胜附
## 钦定古今图书集成/方舆汇编/职方典/第1227卷 > 形胜附

本府。〈邵阳县附郭。〉

《邵州图经》：“东距洞庭，西连五岭。”

张谓《记》：“九疑北麓，漾湘南澨。”

《寇准诗》：“溪山环郭莫穷端。”

侯延庆《修邵州城门记》：“湖岭要冲。”

《开元寺塔记》“接九疑之形势，据三湘之上游。” 《舆地记胜》：“旁连荆湘，外接交广。”

《邵州图志序》：“界长沙、零陵之间，有唇齿辅车之势。”

《旧志》：“林谷幽邃，滩濑险确。”

《楚台纪事》，“襟接三湘” ，侧水扼其咽喉。带引洞庭，花街连其肘腋。

棠开召奭，城创“白公，四望崇于天表，湖岭扼于地轴。西控巫、黔，东接衡岳、酉沅，北襟湘、烝南引。胙土则六岭前开，奠邦则双流后抱。紫澜缀于神滩，灵标屹于砥柱。肘腋两关，雄图四塞，轮蹄飞楫，摩接长虹。” 亦湖南要区也。

九江孔殷，资居其一。邵独有之，足冠寰区。龙山嵯峨，高霞盘郁。山川流峙，毓秀钟灵。更有桃洞争武陵之胜，曹井著投药之奇。综其萃丽，更仆难穷。

城步县

《城步书舍记》：“东邻荆湘，南通广桂，西接古徽，北界大水。”

《书院记》：“四山如屏，层环叠拱。一水涟漪，横练如带。”

《郡志》：“江水抱城，潆回百折，危峰叠岫，放奇献异。” 瞿九思《县志序》：“东有黔峰栏牛之防，西有马鞍大水之固，南有阳峒山谿之险，北有赤水石井之饶，固用武之国也。”

儒林旧院，敷文德以绥来；巡司要区，奋武卫以弹压。鞭长难制，蠢动时闻，饬戎行于节钺，勤庙筭于秉钧。乃筑严城，用据形势，南襟百粤，西引三江。枫门北峙，金城东凭。控制洞蛮，势踞扼要《新化县》。

《古梅山寺记》：“地势阻僻，山林密茂。”

《惠政记》：“东跨长沙，西亘溆浦，火旗在前，澬水环后。”

《修学记》：“山川明秀，气候清淑。”

《梅邑旧志》：“据荆楚之上游，接衡岳之神势，界辰长武邵之间，有沃壤完萃之美，乃湖岭之要区，为宝郡之名邑。”

东翼星沙，梅封万户，西连溆浦，熊接鼎湖。辇临帝子，凫接文斤。火旗在前，而阳明莅治，资水环后，而膏泽承流。界辰、长、武、邵之间，有扼要凭险之势。湖称名邑，地拥要区。

武冈州

柳宗元《武冈铭》：“黔山之礸，巫水之磻。”

《都梁记》：“接轸广西，连亘湖北。”

吕调阳《记湖湘上游》：

《宋知军题名记》：“屯兵峙粮，控制蛮獠。”

《学记》云山钟灵，金城萃秀。又曰：“江山清淑。” 旧志：山川深阻，民徭杂处。州城之南，二水合流，中乃平旷，界于长沙、渠阳之间，湖南胜地也。都梁汉邑，武冈旧军，南襟云山，北拥武岭枫门，西蔽环蓼溪洞口以作三关。紫阳东回，引资流济水而为天堑。势踞上游，为沅、湘之屏翰。地错沃壤，寔湖岭之名区。惟环境皆介于谿“蛮，应弹压时张于武备。”

新宁县

《夫彝旧志》：“九疑形势，三湘上游，控制溪硐，弹压百蛮。”

张图《南学记》：“黔礸、巫磻，连峰叠谷。”

《黎淳记》：“东连花渡，南挹金峰，西扺崀山，北据溪峒。”

《李东阳记》：“地险且崎，溪水回旋。”

汉置夫彝，蔽零陵之北部；宋甸临口，壮形胜于金城，分莳竹以绥邦，开新邑而扼要。南距百粤，拥崀笏以凭关；北襟长湖，枕紫云以作镇。塞谿蛮之口，巩金汤之固。虽勤奋武，尤藉修文。